CELEX: C2005/019/25
Language: fi
Date: 2005-01-22 00:00:00
Title: Asia C-466/04: Sala de lo Social del Tribunal Superior de Justicia de Cantabrian 1.10.2004 tekemällään päätöksellä esittämä ennakkoratkaisupyyntö asiassa Manuel Acereda Herrera vastaan Servicio Cántabro de Salud

22.1.2005   
            
            
               FI
            
            
               Euroopan unionin virallinen lehti
            
            
               C 19/12
            
         Sala de lo Social del Tribunal Superior de Justicia de Cantabrian 1.10.2004 tekemällään päätöksellä esittämä ennakkoratkaisupyyntö asiassa Manuel Acereda Herrera vastaan Servicio Cántabro de Salud
   (Asia C-466/04)
   (2005/C 19/25)
   Oikeudenkäyntikieli: espanja
   Sala de lo Social del Tribunal Superior de Justicia de Cantabria on pyytänyt 1.10.2004 tekemällään päätöksellä, joka on saapunut yhteisöjen tuomioistuimeen 3.11.2004, Euroopan yhteisöjen tuomioistuimelta ennakkoratkaisua asiassa Manuel Acereda Herrera vastaan Servicio Cántabro de Salud seuraaviin kysymyksiin:
   
               1.
            
            
               Onko 14.6.1971 annetun neuvoston asetuksen (ETY) N:o 1408/1971, sellaisena kuin se on konsolidoituna neuvoston asetuksella (EY) N:o 118/1997, (1) 22 artiklan 1 kohdan c alakohtaa, 22 artiklan 2 kohtaa ja 36 artiklaa tulkittava siten, että toimivaltaisen laitoksen myöntämään lupaan mennä toiseen jäsenvaltioon saamaan asianmukaista hoitoa kuuluu edunsaajan oikeus korvaukseen sen jäsenvaltion alueella, jonne hän menee, aiheutuneista matka-, oleskelu- ja/tai ylläpitokustannuksista luvan myöntäneen laitoksen kustannuksella?
            
         
               2.
            
            
               Jos ensimmäiseen kysymykseen vastataan myöntävästi, onko yhteisön oikeudessa sellaista sääntöä tai perustetta, jonka perusteella korvauksen piiriin kuuluvat kulut ja korvattava määrä on vahvistettava?
            
         
               3.
            
            
               Jos ensimmäiseen kysymykseen vastataan kieltävästi, onko EY 10 artiklan (entinen 5 artikla) mukaisen, jäsenvaltioiden ja yhteisön toimielinten välisen toimivallan jaon ja EY 249 artiklan (entinen 189 artikla) mukaisen yhteisön asetusten oikeudellisen luonteen mukaista se, että jäsenvaltio kehittää edelleen kansallisella lainsäädännöllään yhteisön asetuksen säännöksiä antamalla lisäsäännöksiä, joilla täydennetään kyseisen asetuksen sisältöä ja kohdellaan eri tavalla tapauksia, jotka kuuluvat saman oikeudellisen järjestelmän piiriin, ja siten saa kansalaiset luopumaan käyttämästä hyväkseen heille yhteisön lainsäädännössä annettuja mahdollisuuksia ja oikeuksia? Toisin sanoen: Onko Euroopan yhteisön perustamissopimuksen ja neuvoston asetuksen (ETY) N:o 1408/71 mukaista se, että Espanjan kuningaskunta säilyttää kansallisessa lainsäädännössään säännöksiä, joilla myönnetään sosiaaliturvan edunsaajille kyseisen asetuksen 22 artiklassa säädettyjen etuuksien lisäksi lisäetuuksia, mutta eriytetään siihen sisältyvät tilanteet siten, että kyseiset lisäetuudet jätetään myöntämättä ainoastaan kyseisen artiklan 1 kohdan c alakohdassa tarkoitetussa tapauksessa, ilman että tämä eriyttäminen on objektiivisesti, suhteellisesti ja kohtuullisesti perusteltu?
            
         
               4.
            
            
               Joka tapauksessa tiedustellaan:
               
                           a)
                        
                        
                           Onko kuninkaan asetuksen 63/1995 5 §:n 3 momentissa, jolla kumotaan asetuksen 2766/1967 18 §:n 3 momentti, annetun kaltainen kansallinen normi yhteensoveltuva EY 12 artiklassa vahvistetun kansalaisuuteen perustuvan syrjinnän kiellon kanssa, kun sillä poistetaan Espanjan julkisen sosiaaliturvajärjestelmän edunsaajilta mahdollisuus saada Espanjan alueelle sijoittautuneilta sairaanhoitoalan yrityksiltä tai ammattilaisilta saamastaan hoidosta aiheutuneista kustannuksista korvaus sellaisessa tapauksessa, jossa julkinen sairaanhoitolaitos ei voi tarjota heille hoitopalvelua, johon heillä on oikeus, kohtuullisessa ajassa ottaen huomioon heidän terveydentilansa ja sairauden mahdollinen kehittyminen, ja kun julkisen sosiaaliturvajärjestelmän hallinnosta vastaava laitos on velvoitettu antamaan tällaisissa tapauksissa edunsaajalle luvan saada vastaava hoito toisen jäsenvaltion alueelle sijoittautuneilta yrityksiltä tai ammattilaisilta?
                        
                     
                           b)
                        
                        
                           Onko kuninkaan asetuksen 63/1995 5 §:n 3 momentissa, jolla kumotaan asetuksen 2766/1967 18 §:n 3 momentti, annetun kaltainen kansallinen säännös yhteensoveltuva EY 49 artiklassa ja sitä seuraavissa artikloissa taatun palvelujen tarjoamisen vapauden kanssa, kun sillä poistetaan Espanjan julkisen sosiaaliturvajärjestelmän edunsaajilta mahdollisuus saada Espanjan alueelle sijoittautuneilta sairaanhoitoalan yrityksiltä tai ammattilaisilta saamastaan hoidosta aiheutuneista kustannuksista korvaus sellaisessa tapauksessa, jossa julkinen sairaanhoitolaitos ei voi tarjota heille hoitopalvelua, johon heillä on oikeus, kohtuullisessa ajassa ottaen huomioon heidän terveydentilansa ja sairauden mahdollinen kehittyminen, ja kun julkisen sosiaaliturvajärjestelmän hallinnosta vastaava laitos on velvoitettu antamaan tällaisissa tapauksissa edunsaajalle luvan saada vastaava hoito toisen jäsenvaltion alueelle sijoittautuneilta yrityksiltä tai ammattilaisilta?
                        
                     
                           c)
                        
                        
                           Onko kuninkaan asetuksen 63/1995 5 §:n 3 momentissa, jolla kumotaan asetuksen 2766/1967 18 §:n 3 momentti, annetun kaltainen kansallinen normi yhteensoveltuva EY 81, EY 82 ja EY 87 artiklan kanssa, kun sillä poistetaan julkisen sosiaaliturvajärjestelmän edunsaajilta mahdollisuus saada Espanjaan sijoittautuneilta sairaanhoitoalan yrityksiltä tai ammattilaisilta saamastaan hoidosta aiheutuneista kustannuksista korvaus sellaisessa tapauksessa, jossa julkinen sairaanhoitolaitos ei voi tarjota heille hoitopalvelua, johon heillä on oikeus, kohtuullisessa ajassa ottaen huomioon heidän terveydentilansa ja sairauden mahdollinen kehittyminen, ja kun julkisen sosiaaliturvajärjestelmän hallinnosta vastaava laitos on velvoitettu antamaan tällaisissa tapauksissa edunsaajalle luvan saada vastaava hoito toisen jäsenvaltion alueelle sijoittautuneilta yrityksiltä tai ammattilaisilta?
                        
                     
         
      (1)  Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun neuvoston asetuksen (ETY) N:o 574/72 muuttamisesta ja saattamisesta ajan tasalle 2 päivänä joulukuuta 1996 annettu neuvoston asetus (EY) N:o 118/97 (EYVL L 28, 30.1.1997, s. 1).